pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปกท.ทส. ลงพื้นที่ติดตามความพร้อมก่อนจัดงาน "ย้อนอดีตเมืองโบราณศรีเทพ สู่อนาคตแห่งมรดกโลกอย่างยั่งยืน พร้อมติดตามสถานการณ์ทรัพยากรธรรมชาติและสิ่งแวดล้อม ณ อช.เขาใหญ่
วันจันทร์ที่ 25 ธันวาคม 2566
ปกท.ทส. ลงพื้นที่ติดตามความพร้อมก่อนจัดงาน "ย้อนอดีตเมืองโบราณศรีเทพ สู่อนาคตแห่งมรดกโลกอย่างยั่งยืน พร้อมติดตามสถานการณ์ทรัพยากรธรรมชาติและสิ่งแวดล้อม ณ อช.เขาใหญ่
ปกท.ทส. ลงพื้นที่ติดตามความพร้อมก่อนจัดงาน "ย้อนอดีตเมืองโบราณศรีเทพ สู่อนาคตแห่งมรดกโลกอย่างยั่งยืน พร้อมติดตามสถานการณ์ทรัพยากรธรรมชาติและสิ่งแวดล้อม ณ อช.เขาใหญ่
ปกท.ทส. ลงพื้นที่ติดตามความพร้อมก่อนจัดงาน "ย้อนอดีตเมืองโบราณศรีเทพ สู่อนาคตแห่งมรดกโลกอย่างยั่งยืน พร้อมติดตามสถานการณ์ทรัพยากรธรรมชาติและสิ่งแวดล้อม ณ อช.เขาใหญ่
วันที่ 24 ธันวาคม 2566 เวลา 13.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ลงพื้นที่ตรวจติดตามความพร้อมในการจัดงาน "ย้อนอดีตเมืองโบราณศรีเทพ สู่อนาคตแห่งมรดกโลกอย่างยั่งยืน" ณ จังหวัดเพชรบูรณ์ จากนั้น เวลา 15.30 น. ลงพื้นที่ตรวจเยี่ยมอุทยานแห่งชาติเขาใหญ่ จังหวัดนครราชสีมา โดยได้ติดตามสถานการณ์ทรัพยากรธรรมชาติและสิ่งแวดล้อม ตรวจเยี่ยมนักท่องเที่ยวและให้กําลังใจเจ้าหน้าที่ปฏิบัติงานและมอบถุงของยังชีพ เพื่อเป็นขวัญกําลังใจแก่เจ้าหน้าที่พิทักษ์ป่าในโอกาสนี้ด้วย
รัฐบาลไทย-ข่าวทำเนียบรัฐบาล-พลอากาศเอก สมคิด สุขบาง กรมวังผู้ใหญ่ประจำพระองค์ ๙๐๘ ติดตามความก้าวหน้า​"โครงการร้อยใจรักษ์" จังหวัดเชียงใหม่
วันจันทร์ที่ 25 ธันวาคม 2566
25/12/2566
พลอากาศเอก สมคิด สุขบาง กรมวังผู้ใหญ่ประจําพระองค์ ๙๐๘ ติดตามความก้าวหน้า​"โครงการร้อยใจรักษ์" จังหวัดเชียงใหม่
พลอากาศเอก สมคิด สุขบาง กรมวังผู้ใหญ่ประจําพระองค์ ๙๐๘ ติดตามความก้าวหน้า​"โครงการร้อยใจรักษ์" จังหวัดเชียงใหม่
ในวันเสาร์ที่ ๒๓ ธันวาคม ๒๕๖๖ เวลา ๐๙.๓๐ น. พลอากาศเอก สมคิด สุขบาง กรมวังผู้ใหญ่ประจําพระองค์ ๙๐๘ เป็นประธานการประชุมติดตามความก้าวหน้า​ "โครงการร้อยใจรักษ์" จังหวัดเชียงใหม่ ซึ่งโครงการร้อยใจรักษ์เป็นโครงการที่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงมีพระดําริเพื่อสร้างโอกาสและทางเลือกในการดํารงชีวิตให้กับประชาชนในพื้นที่ เพื่อป้องกันและแก้ไขปัญหายาเสพติด โดยมี นางพงษ์สวาท นีละโยธิน ปลัดกระทรวงยุติธรรมพร้อมด้วย นางจิรภา สินธุนาวา รองปลัดกระทรวงยุติธรรม หม่อมหลวงดิศปนัดดา ดิศกุล ประธานเจ้าหน้าที่บริหารมูลนิธิแม่ฟ้าหลวงฯ นายอภิกิต ฉ.โรจน์ประเสริฐ ผู้อํานวยการ ปปส.ภาค ๕ นางสาวณัฐนันท์ พิทักษา ผู้อํานวยการสํานักงานยุติธรรมจังหวัดเชียงใหม่ พร้อมด้วยข้าราชการ และเจ้าหน้าที่ที่เกี่ยวข้อง เข้าร่วม ณ โครงการร้อยใจรักษ์ บ้านเมืองงามเหนือ ตําบลท่าตอน อําเภอแม่อาย จังหวัดเชียงใหม่
ในโอกาสนี้ ได้ประชุมติดตามความก้าวหน้าการดําเนินงานโครงการร้อยใจรักษ์ที่มุ่งเน้นการส่งเสริมการพัฒนาคุณภาพชีวิตของประชาชนในพื้นที่ผ่านกิจกรรมพัฒนาทั้งในเรื่องการเกษตรและหัตถกรรม โดยได้เยี่ยมชมผลผลิตการเพาะเห็ด การเพาะพันธุ์ดอกเบญจมาศ และติดตามความก้าวหน้าสินค้าเกษตรที่มีทั้งผัก ผลไม้สด และสินค้าพื้นเมือง ซึ่งเป็นสินค้าแปรรูปจากผลผลิตการเกษตร และสินค้าหัตถกรรมโดยฝีมือชาวบ้านจากโครงการร้อยใจรักษ์ ซึ่งเป็นการเพิ่มรายได้ให้กับชาวบ้านในพื้นที่ที่ประกอบอาชีพเกษตรกรโดยเห็นผลสําเร็จได้อย่างเป็นรูปธรรม
รัฐบาลไทย-ข่าวทำเนียบรัฐบาล-ฟรี ! “ตรวจการได้ยิน” เด็กไทยแรกเกิด – 6 เดือน
วันจันทร์ที่ 25 ธันวาคม 2566
ฟรี ! “ตรวจการได้ยิน” เด็กไทยแรกเกิด – 6 เดือน
.....
ฟรี ! “ตรวจการได้ยิน” เด็กไทยแรกเกิด – 6 เดือน
.
รัฐบาลเชิญชวนผู้ปกครองพาบุตรหลานที่เป็นเด็กไทย วัยแรกเกิด – 6 เดือน ในทุกสิทธิการรักษาพยาบาล เข้ารับบริการ “คัดกรองการได้ยิน” ที่หน่วยบริการในระบบหลักประกันสุขภาพแห่งชาติทุกแห่งทั่วประเทศ โดยไม่มีค่าใช้จ่าย
.
หากพบความผิดปกติ เด็กที่มีสิทธิบัตรทอง ติดต่อหน่วยบริการประจําตามสิทธิ โดยแสดงสูติบัตรและบัตรประชาชนผู้ปกครอง เพื่อรับบริการ “ผ่าตัดฝังประสาทหูเทียม” ตามการวินิจฉัยของแพทย์ สําหรับผู้ป่วยเด็กที่ไม่เคยมีพัฒนาการทางภาษามาก่อน อายุไม่เกิน 3.5 ปี ได้รับการใส่เครื่องช่วยฟังและฝึกฟังมาแล้วไม่น้อยกว่า 6 เดือน กรณีเคยมีพัฒนาทางการภาษามาก่อน อายุไม่เกิน 5 ปี
.
สอบถามเพิ่มเติมได้ที่ สายด่วน สปสช. 1330 หรือ ไลน์ สปสช. ไอดี @nhso
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ยกเว้นค่าธรรมเนียมทางหลวงพิเศษหมายเลข 7 และ 9 ช่วงเทศกาลปีใหม่ 2567
วันจันทร์ที่ 25 ธันวาคม 2566
25/12/2566
ยกเว้นค่าธรรมเนียมทางหลวงพิเศษหมายเลข 7 และ 9 ช่วงเทศกาลปีใหม่ 2567
วันจันทร์ที่ 25 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข
7 สายกรุงเทพฯ-บ้านฉาง ตอน กรุงเทพฯ-เมืองพัทยา และทางหลวงพิเศษหมายเลข 9 สายวงแหวนรอบนอก
ถ.กาญจนาภิเษก ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-
บางพลี เพื่ออํานวยความสะดวกแก่ประชาชนในการเดินทางช่วงเทศกาลปีใหม่ พ.ศ.2567 ตั้งแต่เวลา 00.01
น. ของวันพฤหัสบดีที่ 28 ธันวาคม 2566 – เวลา 24.00 น. ของวันพุธที่ 3 มกราคม 2567 ทั้งนี้
สืบเนื่องจากมติคณะรัฐมนตรี เมื่อวันที่ 24 ตุลาคม 2566 เลื่อนวันหยุดชดเชยช่วงสิ้นปี จากวันอังคารที่ 2
มกราคม 2567 มาเป็นวันศุกร์ที่ 29 ธันวาคม 2566 เป็นวันหยุดต่อเนื่อง 4 วัน คือ 29 ธันวาคม 2566 – 1
มกราคม 2567
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สมเด็จพระสังฆราชฯ ประทานพระรูป และลายพระหัตถ์อวยพรปีใหม่ 2567
วันจันทร์ที่ 25 ธันวาคม 2566
สมเด็จพระสังฆราชฯ ประทานพระรูป และลายพระหัตถ์อวยพรปีใหม่ 2567
เนื่องในอภิลักขิตสมัยขึ้นปีใหม่ พุทธศักราช ๒๕๖๗ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดประทานพระรูป และลายพระหัตถ์เชิญพุทธศาสนสุภาษิต ว่า “จิตฺตํ ทนฺตํ สุขาวหํ” แปลความว่า “จิตที่ฝึกแล้ว นําความสุขมาให้”
เป็นพระคติธรรมสําหรับความสุขปีใหม่ พุทธศักราช ๒๕๖๗ พร้อมด้วยพรประทานว่า “เนื่องในอภิลักขิตสมัยขึ้นปีใหม่ พุทธศักราช ๒๕๖๗ ขอท่านจงหมั่นฝึกจิตให้มั่นคงดี เพื่อความสุขความเจริญทุกเมื่อเทอญ”
รัฐบาลไทย-ข่าวทำเนียบรัฐบาล-“รองนายกฯสมศักดิ์” ประชุม กนช. สั่ง สทนช.เร่งสื่อสารสภาพอากาศให้เข้าใจง่าย ยอมรับ ต้องทำงานหนักทั้งปี หลังเหนือ-กลาง อากาศหนาว แต่ภาคใต้ ฝนตกหนัก-น้ำท่วม แนะ วางแผนดักปัญหาล่วงหน้า
วันจันทร์ที่ 25 ธันวาคม 2566
25/12/2566
“รองนายกฯสมศักดิ์” ประชุม กนช. สั่ง สทนช.เร่งสื่อสารสภาพอากาศให้เข้าใจง่าย ยอมรับ ต้องทํางานหนักทั้งปี หลังเหนือ-กลาง อากาศหนาว แต่ภาคใต้ ฝนตกหนัก-น้ําท่วม แนะ วางแผนดักปัญหาล่วงหน้า
“รองนายกฯสมศักดิ์” ประชุม กนช. สั่ง สทนช.เร่งสื่อสารสภาพอากาศให้เข้าใจง่าย ยอมรับ ต้องทํางานหนักทั้งปี หลังเหนือ-กลาง อากาศหนาว แต่ภาคใต้ ฝนตกหนัก-น้ําท่วม แนะ วางแผนดักปัญหาล่วงหน้า เร่ง ตั้งคณะอนุกรรมการฯศึกษาแก้ปัญหาตั้งแต่ต้นน้ํา
วันที่ 25 ธันวาคม 2566 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการทรัพยากรน้ําแห่งชาติ (กนช.) โดยมี ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) นายปลอดประสพ สุรัสวดี ที่ปรึกษาประธาน กนช. นายวิชัย ไชยมงคล ที่ปรึกษารองนายกรัฐมนตรี และคณะกรรมการทรัพยากรน้ําแห่งชาติ เข้าร่วม ที่ทําเนียบรัฐบาล
โดยนายสมศักดิ์ กล่าวว่า ช่วงนี้ประเทศไทย อากาศเปลี่ยนแปลง ทําให้ สทนช.ต้องทํางานอย่างหนักทั้งปี เพราะถึงแม้ภาคเหนือ ภาคกลาง จะมีอากาศหนาว แต่ภาคใต้ มีฝนตกลงมาอย่างหนัก ส่งผลให้หลายพื้นที่ได้รับความเสียหาย โดยตนขอเน้นย้ําให้ สทนช. เร่งสื่อสารเรื่องสภาพอากาศให้ประชาชนเข้าใจโดยง่าย เพื่อที่จะได้สามารถเตรียมการรับมือได้ทัน รวมถึงจากนี้ ตนก็ขอฝากให้ สทนช. ต้องคิดในการดักปัญหาล่วงหน้าด้วย เพราะบางประเทศ ได้เปลี่ยนแปลงนโยบาย จึงทําให้การแก้ปัญหาโลกร้อน สามารถบรรลุเป้าหมายได้ ดังนั้น การดักปัญหาล่วงหน้า ก็คือการแก้ปัญหาที่ต้นเหตุ ซึ่งตนขอมอบให้กระทรวงเกษตรฯรับผิดชอบการแก้ปัญหาตั้งแต่ต้นน้ํา และขอตั้งอนุกรรมการฯเพื่อขับเคลื่อนศึกษาในเรื่องนี้
นายสมศักดิ์ กล่าวอีกว่า คณะกรรมการทรัพยากรน้ําแห่งชาติ ยังได้พิจารณาแผนปฎิบัติการด้านทรัพยากรน้ํา ประจําปีงบประมาณ 2568 ทั้งกลุ่ม Y1 และ Y2 โดยได้พิจารณากลั่นกรองแล้ว เหลือจํานวน 57,393 รายการ วงเงิน 392,510 ล้านบาท ซึ่งคาดว่า จะช่วยเพิ่มความจุเก็บกัก 1,352 ล้าน ลบ.ม. พื้นที่ได้รับประโยชน์ 6.77 ล้านไร่ พื้นที่ได้รับการป้องกัน 5.71 ล้านไร่ และประชาชนได้รับประโยชน์ 4.92 ล้านครัวเรือน โดยที่ประชุม ได้เห็นชอบให้ กลุ่ม Y1 ขอรับการสนับสนุนงบประมาณรายจ่ายประจําปี 2568 เป็นลําดับต้น เพื่อให้การขับเคลื่อนแผนแม่บทการบริหารจัดการทรัพยากรน้ํา 20 ปี เป็นไปตามเป้าหมาย ส่วนกลุ่ม Y2 เห็นควรใช้เป็นแผนงานโครงการสํารอง โดยให้หน่วยงานนําไปขอรับการสนับสนุนงบประมาณตามความเหมาะสม
“ส่วนการแก้ปัญหาน้ําประปา หลังหลายแห่งไม่สามารถใช้การได้นั้น ผมมองเห็นว่า การดูแลระบบน้ําประปา ควรถ่ายโอนให้กองทุนหมู่บ้านฯเป็นผู้ดูแล เนื่องจากเป็นหน่วยงานที่มีงบประมาณในการซ่อมบํารุงรักษา ซึ่งจะทําให้ประปาหมู่บ้าน สามารถใช้งานได้อย่างต่อเนื่อง เพราะที่ผ่านมา ระบบน้ําประปาขาดการซ่องบํารุงรักษา โดยผมเป็นประธานกรรมการกระจายอํานาจฯ ก็จะเข้าไปช่วยดูว่า สามารถทําได้หรือไม่ แต่ทั้งหมดเป็นหน่วยงานที่ผมกํากับดูแล ทั้ง สทนช. กองทุนหมู่บ้าน การกระจายอํานาจ ก็อยากให้มีการบูรณาการ เพื่อทําให้ปัญหาของพี่น้องประชาชน ได้รับการแก้ไขอย่างเร่งด่วน” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-PM to take field visit to Nan province on Dec 23
วันจันทร์ที่ 25 ธันวาคม 2566
25/12/2566
PM to take field visit to Nan province on Dec 23
PM to take field visit to Nan province on Dec 23
December 22, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to pay a visit to Nan province on December 23, 2023 to follow up on the Government’s effort to address informal debt in the province. Accompanying the Prime Minister are Deputy Prime Minister and Minister of Commerce Phumtham Wechayachai, Deputy Prime Minister and Minister of Interior Anutin Charnvirakul, Minister Attached to Prime Minister’s Office Puangpetch Chunla-ead , Minister of Defense Sutin Klungsang, Minister of Digital Economy and Society Prasert Chantararuangthong, Deputy Minister of Finance Julapun Amornvivat, Deputy Minister of Public Health Santi Promphat, Assistant Commissioner of the Royal Thai Police Pol.Lt.Gen. Akkhradej Phimolsri, and Prime Minister’s Deputy Secretary General for Political Affairs Suksit Srichomkwan.
The Prime Minister’s schedule is as follows:
On 1100hrs, the Prime Minister will leave the Royal Thai Air Forces Airport Wing 6 for Nan Nakhon Airport in Nan province. At approx. 1400hrs, at Nan Provincial Hall, he will meet with relevant agencies and local administrations to follow up on informal debt settlement in the province, and join an informal debt settlement session between debtors and concerned agencies. The Prime Minister is scheduled to return to Bangkok at 1615hrs.
According to the Government Spokesperson, this trip of the Prime Minister affirms the Government’s commitment to tackle informal debt that has impacted everyone in Thai economic system, especially the grassroots people. The Prime Minister expects that the Government’s effort to address informal debt would bring about people’s hope and integrity, as well as their quality of life. He also hopes that the nation’s economy, from the household level to the macro level, would be strengthened and advanced.
รัฐบาลไทย-ข่าวทำเนียบรัฐบาล-ออมสิน แจกโชคใหญ่ รวม 111 ล้านบาท เป็นของขวัญปีใหม่ให้คนไทย
วันจันทร์ที่ 25 ธันวาคม 2566
25/12/2566
ออมสิน แจกโชคใหญ่ รวม 111 ล้านบาท เป็นของขวัญปีใหม่ให้คนไทย
ออมสิน แจกโชคใหญ่ รวม 111 ล้านบาท เป็นของขวัญปีใหม่ให้คนไทย สลากออมสินรางวัลพิเศษ 50 ล้าน พร้อมเพิ่มรางวัล 1 ล้าน 31 รางวัล และลุ้นรางวัลที่ 1 อีก 30 ล้านบาท เปิดฝากตั้งแต่วันนี้ถึง 31 มกราคม 67 ออกรางวัลพร้อมกัน 1 ก.พ.67
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารได้จัดแคมเปญสลากออมสินชุดใหญ่มอบเป็นขวัญปีใหม่ให้แก่คนไทยกับสลากออมสินพิเศษ 2 ปี โดยมอบโชคลุ้นเงินรางวัลมูลค่าเงินรวม 111 ล้านบาท พร้อมร่วมเฉลิมฉลองในโอกาสธนาคารออมสินครบรอบ 111 ปี ในปี 2567 ที่จะถึงนี้ โดยยังคงมีเงินรางวัลพิเศษ 50 ล้านบาท เนื่องจากเสียงตอบรับดีจากครั้งที่แล้ว และเพื่อเป็นการเพิ่มโอกาสในการถูกรางวัลและตอบแทนลูกค้าประชาชนได้กว้างขึ้นจึงเพิ่มรางวัล 1 ล้านบาท อีกถึง 31 รางวัล พร้อมยังลุ้นรางวัลที่ 1 มูลค่า 30 ล้านบาทได้เช่นเดิม โดยออกรางวัลพร้อมกันในวันที่ 1 กุมภาพันธ์ 2567 สําหรับผู้ฝากสลากออมสินพิเศษ 2 ปี ตั้งแต่วันที่ 20 ธ.ค.66 - 31 ม.ค.67 ผ่าน 2 ช่องทาง คือ แบบใบสลาก ฝากได้ที่ธนาคารออมสินทุกสาขาทั่วประเทศ และ สลากดิจิทัล ฝากได้ที่แอป MyMo เมื่อฝากครบกําหนด 2 ปี จะได้รับดอกเบี้ยอีก 1.20 บาท/หน่วย ดอกเบี้ยและเงินรางวัลได้รับยกเว้นภาษี ทั้งนี้ ธนาคารจะประกาศผลการออกรางวัลผ่านทางเว็บไซต์ www.gsb.or.th
สลากออมสินพิเศษ 2 ปี แบบใบสลาก หน่วยละ 100 บาท ฝากได้ตั้งแต่ 1 หน่วยขึ้นไป สําหรับบุคคลธรรมดาอายุ 7 ปี ขึ้นไป และนิติบุคคลทุกประเภท สลากดิจิทัล หน่วยละ 100 บาท ฝากขั้นต่ํา 10 หน่วย รับฝากเฉพาะบุคคลธรรมดาอายุ 15 ปี ขึ้นไป ทั้ง 2 แบบนี้ ไม่จํากัดวงเงินรับฝากสูงสุด ในช่วง 2 ปีที่ฝากจะมีสิทธิ์ลุ้นถูกรางวัลสลากทุกเดือนจากการออกรางวัลทุกวันที่ 1 ของเดือน รวม 24 ครั้ง
ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-“วีริศ” ขานรับนโยบาย “พิมพ์ภัทรา” กำชับทุกนิคมฯ อย่าการ์ดตก ใช้มาตรการควบคุม/ติดตามตรวจสอบฝุ่น PM2.5 จริงจัง-ต่อเนื่อง-เห็นผลเป็นรูปธรรม
วันจันทร์ที่ 25 ธันวาคม 2566
25/12/2566
“วีริศ” ขานรับนโยบาย “พิมพ์ภัทรา” กําชับทุกนิคมฯ อย่าการ์ดตก ใช้มาตรการควบคุม/ติดตามตรวจสอบฝุ่น PM2.5 จริงจัง-ต่อเนื่อง-เห็นผลเป็นรูปธรรม
“วีริศ” ขานรับนโยบาย “พิมพ์ภัทรา” กําชับทุกนิคมฯ อย่าการ์ดตก ใช้มาตรการควบคุม/ติดตามตรวจสอบฝุ่น PM2.5 จริงจัง-ต่อเนื่อง-เห็นผลเป็นรูปธรรม
การนิคมอุตสาหกรรมแห่งประเทศไทย (กนอ.) ขานรับนโยบายรัฐมนตรีว่าการกระทรวงอุตสาหกรรม กําชับควบคุม/ติดตามตรวจสอบฝุ่น PM2.5 อย่างต่อเนื่อง-จริงจัง เห็นผลเป็นรูปธรรม เพื่อให้ผู้ประกอบกิจการในนิคมอุตสาหกรรม อยู่เคียงคู่สิ่งแวดล้อมและชุมชนรอบนิคมอุตสาหกรรมอย่างยั่งยืน
นายวีริศ อัมระปาล ผู้ว่าการการนิคมอุตสาหกรรมแห่งประเทศไทย เปิดเผยว่า ตามที่นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้สั่งการให้ทุกหน่วยงานในกระทรวงอุตสาหกรรม เร่งหามาตรการเพิ่มสําหรับการลดฝุ่น PM 2.5 ให้เข้มข้นขึ้น เพื่อแก้ปัญหาในระยะยาวอย่างยั่งยืนนั้น ที่ผ่านมา กนอ. มีการดําเนินการในด้านต่าง ๆ เพื่อควบคุมติดตามตรวจสอบ ในการลด PM2.5 ตามมาตรการที่กําหนดไว้อย่างต่อเนื่อง คือ 1.กําหนดค่ามาตรฐานของการระบายมลพิษทางอากาศในรูปแบบ Loading โดยคํานึงถึงความสามารถหรือรูปแบบในการรองรับมลพิษทางอากาศ ตามประกาศ กนอ. ที่ 79/2549 เรื่อง กําหนดอัตราการปล่อยมลสารทางอากาศจากปล่องของโรงงานในนิคมอุตสาหกรรม (แก้ไขเพิ่มเติม) และนําค่า Emission Loading ที่กําหนดไว้ในรายงานการประเมินผลกระทบสิ่งแวดล้อม (EIA) ของนิคมอุตสาหกรรมใช้ในการอนุมัติจัดตั้งโรงงานในอนาคต ซึ่งจากการดําเนินการที่ผ่านมายังคงเป็นไปตามที่มาตรฐานกําหนด 2.ขอความร่วมมือผู้ประกอบการในนิคมอุตสาหกรรม จัดทําแผนการดําเนินงานเพื่อการป้องกัน แก้ไข และลดปัญหาฝุ่นละอองรวม และฝุ่นละอองขนาดเล็กไม่เกิน 2.5 ไมครอน (PM 2.5) และ 3.กําหนดให้มีการตรวจวัดค่าฝุ่นละอองขนาดเล็กไม่เกิน 2.5 ไมครอน (PM 2.5) ตามวิธีการตรวจวัดที่เป็นไปตามหลักวิชาการในบริเวณนิคมอุตสาหกรรมที่ กนอ. กํากับดูแล จํานวน 14 แห่ง และ 1 ท่าเรืออุตสาหกรรม ในช่วงระหว่างเดือนพฤศจิกายน ถึงธันวาคม โดยผลการตรวจวัดฝุ่นละอองขนาดเล็กไม่เกิน 2.5 ไมครอน (PM 2.5) ตั้งแต่ปี 2563-2565 นั้น มีค่าไม่เกินเกณฑ์มาตรฐาน
“กนอ. ยังคงมุ่งมั่นในการควบคุม ดูแล และแก้ไขปัญหาฝุ่นละออง PM2.5 อย่างต่อเนื่องและจริงจัง โดยกําหนดมาตรการต่าง ๆ ไว้อย่างครบถ้วนและครอบคลุมทุกด้าน มั่นใจว่าสามารถช่วยให้โรงงานในนิคมอุตสาหกรรมมีคุณภาพอากาศอยู่ในเกณฑ์มาตรฐาน และสามารถประกอบกิจการควบคู่ไปกับการดูแลสิ่งแวดล้อมและชุมชนโดยรอบนิคมอุตสาหกรรมได้อย่างยั่งยืน” นายวีริศ กล่าว
ทั้งนี้ จากรายงานของกรมควบคุมมลพิษ สถานการณ์ฝุ่นละออง PM2.5 (19 ธ.ค.66) พื้นที่กรุงเทพมหานครและปริมณฑลพบว่า ค่าฝุ่นละออง PM2.5 ในภาพรวมนั้นปริมาณฝุ่นละอองมีแนวโน้มเพิ่มขึ้น โดยพบพื้นที่เกินค่ามาตรฐานหลายแห่ง ซึ่งอาจส่งผลกระทบต่อสุขภาพของประชาชน จึงควรหลีกเลี่ยงการออกนอกบ้านในช่วงที่มีฝุ่นละออง PM2.5 สูง และควรสวมหน้ากากอนามัยเพื่อป้องกันฝุ่นละอองเข้าสู่ร่างกาย ขณะที่สถานการณ์ฝุ่นละออง PM2.5 ในพื้นที่ภาคอื่นๆ พบว่า ภาคเหนือ ภาพรวมอยู่ในเกณฑ์ดี ภาคตะวันออกเฉียงเหนือ อยู่ในเกณฑ์ดีมาก ภาคกลางและตะวันตก อยู่ในเกณฑ์ดี และ ภาคตะวันออก อยู่ในเกณฑ์ดี
กองสื่อสารองค์กร
การนิคมอุตสาหกรรมแห่งประเทศไทย (กนอ.)
21 ธันวาคม 2566
รัฐบาลไทย-ข่าวทำเนียบรัฐบาล-กรมธนารักษ์เปิดพิพิธภัณฑ์เข้าชมฟรี ทั้ง 5 แห่ง  เพื่อมอบเป็นของขวัญต้อนรับปีใหม่ 2567
วันจันทร์ที่ 25 ธันวาคม 2566
25/12/2566
กรมธนารักษ์เปิดพิพิธภัณฑ์เข้าชมฟรี ทั้ง 5 แห่ง  เพื่อมอบเป็นของขวัญต้อนรับปีใหม่ 2567
เนื่องในโอกาสเทศกาลวันขึ้นปีใหม่ ประจําปี 2567 กรมธนารักษ์ยกเว้นค่าเข้าชมพิพิธภัณฑ์ของกรมธนารักษ์ ทั้ง 5 แห่ง ตั้งแต่วันที่ 29 ธันวาคม 2566 ถึงวันที่ 14 มกราคม 2567 เพื่อเป็นของขวัญต้อนรับปีใหม่ให้กับประชาชนได้ “เที่ยวสุขใจไปกับ...พิพิธภัณฑ์ธนารักษ์”
วันนี้ (27 ธันวาคม 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า เนื่องในโอกาสเทศกาลวันขึ้นปีใหม่ ประจําปี 2567 กรมธนารักษ์ยกเว้นค่าเข้าชมพิพิธภัณฑ์ของกรมธนารักษ์ ทั้ง 5 แห่ง ตั้งแต่วันที่ 29 ธันวาคม 2566 ถึงวันที่ 14 มกราคม 2567 เพื่อเป็นของขวัญต้อนรับปีใหม่ให้กับประชาชนได้ “เที่ยวสุขใจไปกับ...พิพิธภัณฑ์ธนารักษ์” โดยพิพิธภัณฑ์ที่เปิดให้เข้าชมทั้ง 5 แห่ง ได้แก่
• พิพิธภัณฑ์เหรียญกษาปณานุรักษ์ ถนนจักรพงษ์ แขวงชนะสงคราม เขตพระนคร กรุงเทพฯ เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 0 2282 0818
• พิพิธบางลําพู ถนนพระสุเมรุ แขวงชนะสงคราม เขตพระนคร กรุงเทพฯ เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 0 2282 9828
• พิพิธภัณฑ์ธนารักษ์ จังหวัดเชียงใหม่ เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 0 5322 4237
• พิพิธภัณฑ์ธนารักษ์ จังหวัดขอนแก่น เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 09 3124 6914
• พิพิธภัณฑ์ธนารักษ์ จังหวัดสงขลา เปิดให้บริการวันจันทร์ - วันศุกร์ เวลา 08.30 – 16.30 น. สอบถามได้ที่ โทร 0 7430 7071
นอกจากนี้ ประชาชนสามารถเลือกซื้อเหรียญกษาปณ์ที่ระลึก เหรียญที่ระลึกวาระต่าง ๆ รวมทั้ง ผลิตภัณฑ์ต่าง ๆ สําหรับเป็นของขวัญ ของที่ระลึกในช่วงเทศกาลปีใหม่ได้ ณ พิพิธภัณฑ์ของกรมธนารักษ์ ทั้ง 5 แห่ง อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-ปลัดกระทรวงกลาโหม อำนวยพรปีใหม่ พุทธศักราช ๒๕๖๗ ให้กับกำลังพล โดยขอให้ดำรงความมุ่งมั่นตั้งใจทำงานเพื่อประโยชน์ของส่วนรวมและประเทศชาติ
วันจันทร์ที่ 25 ธันวาคม 2566
ปลัดกระทรวงกลาโหม อํานวยพรปีใหม่ พุทธศักราช ๒๕๖๗ ให้กับกําลังพล โดยขอให้ดํารงความมุ่งมั่นตั้งใจทํางานเพื่อประโยชน์ของส่วนรวมและประเทศชาติ
วันจันทร์ที่ ๒๕ ธันวาคม ๒๕๖๖ เวลา ๑๐.๔๕ น. พลเอก สนิธชนก  สังขจันทร์ ปลัดกระทรวงกลาโหม ได้อํานวยพรปีใหม่ พุทธศักราช ๒๕๖๗ และขอบคุณกําลังพลของสํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-“พัชรวาท” ให้กำลังใจเจ้าหน้าที่ค้นหาผู้สูญหายจากเรือล่ม พร้อมกำชับเจ้าหน้าที่อุทยานฯ อำนวยความสะดวก – ดูแลความปลอดภัยให้นักท่องเที่ยว
วันจันทร์ที่ 25 ธันวาคม 2566
“พัชรวาท” ให้กําลังใจเจ้าหน้าที่ค้นหาผู้สูญหายจากเรือล่ม พร้อมกําชับเจ้าหน้าที่อุทยานฯ อํานวยความสะดวก – ดูแลความปลอดภัยให้นักท่องเที่ยว
“พัชรวาท” ให้กําลังใจเจ้าหน้าที่ค้นหาผู้สูญหายจากเรือล่ม พร้อมกําชับเจ้าหน้าที่อุทยานฯ อํานวยความสะดวก – ดูแลความปลอดภัยให้นักท่องเที่ยว
“พัชรวาท” ให้กําลังใจเจ้าหน้าที่ค้นหาผู้สูญหายจากเรือล่ม พร้อมกําชับเจ้าหน้าที่อุทยานฯ อํานวยความสะดวก – ดูแลความปลอดภัยให้นักท่องเที่ยว
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงกรณีที่เกิดอุบัติเหตุเรือท่องเที่ยวจมเนื่องจากคลื่นลมแรงในเขตอุทยานแห่งชาติหมู่เกาะสุรินทร์ และอุทยานแห่งชาติอ่าวพังงา ว่า ได้กําชับเจ้าหน้าที่กรมอุทยานแห่งชาติ สัตว์ป่า และพันธุ์พืช ให้ร่วมบูรณาการการช่วยเหลือนักท่องเที่ยวกับหน่วยงานในพื้นที่ที่เกี่ยวข้อง รวมทั้งขอให้ช่วยอํานวยความสะดวกด้านต่าง ๆ ให้กับนักท่องเที่ยวที่ประสบภัย ตลอดจนนักท่องเที่ยวเดินทางไปท่องเที่ยวตามจุดต่าง ๆ ให้ได้รับความสะดวกปลอดภัย รวมทั้งขอให้รับฟังข่าวสารการประกาศแจ้งเตือนจากกรมอุตุนิยมวิทยาเพื่อจะได้ปฏิบัติหน้าที่อย่างเคร่งครัด จะได้ไม่เกิดความเสียหายต่อชีวิตและทรัพย์สิน
“สําหรับการค้นหานักท่องเที่ยว 2 รายที่ยังสูญหายนั้น ก็ขอให้กําลังใจเจ้าหน้าที่ในการปฏิบัติงานและขอให้ปฏิบัติการสําเร็จพบตัวผู้สูญหายโดยเร็วและปลอดภัยทุกคน”
อย่างไรก็ตาม ในช่วงนี้พื้นที่ภาคเหนือ ภาคอีสานยอดดอย ถือเป็นช่วงไฮซีซั่นที่มีนักท่องเที่ยวเดินทางไปสัมผัสอากาศหนาวกันเป็นจํานวนมาก ก็อยากขอให้เจ้าหน้าที่อุทยานฯ ช่วยดูแลความปลอดภัยและอํานวยความสะดวกให้นักท่องเที่ยว ให้ได้ท่องเที่ยวกันอย่างมีความสุข รวมถึงเฝ้าระวังป้องกันไฟป่าในช่วงอากาศแห้งแล้งนี้ด้วย ทั้งนี้มีรายงานว่า เกิดปรากฎการณ์น้ําค้างแข็งหรือ "เหมยขาบ" บริเวณลานจอดรถหน่วยพิทักษ์อุทยานแห่งชาติดอยอินทนนท์ที่ อน.5 (ยอดดอย) ซึ่งนับเป็นการเกิดเหมยขาบครั้งที่ 6 ของฤดูกาลนี้ ขณะเดียวกันสภาพอากาศบริเวณยอด "ดอยอินทนนท์" มีอุณหภูมิต่ําสุด 6 องศาเซลเซียส ที่จุดชมวิว "กิ่วแม่ปาน" อุณหภูมิที่วัดต่ําสุด อยู่ที่ 5 องศาเซลเซียส ที่ทําการอุทยานแห่งชาติดอยอินทนนท์ อุณหภูมิต่ําสุดอยู่ที่ 7 องศาเซลเซียส ก็ขอเชิญชวนพี่น้องชาวไทยไปท่องเที่ยวสัมผัสอากาศหนาวเย็นในช่วงส่งท้ายปีเก่าต้อนรับปีใหม่ เพื่อกระตุ้นเศรษฐกิจการท่องเที่ยวในประเทศเราด้วย
-----
รัฐบาลไทย-ข่าวทำเนียบรัฐบาล-ในวันอังคารที่ 26 ธันวาคม 2566 เวลา 17.00 นาฬิกา นายสุทิน คลังแสง รัฐมนตรีว่าการกระทรวงกลาโหม จะเป็นประธานเปิดตัวโครงการ “ปีใหม่ ทหารใหม่ โอกาสใหม่“
วันจันทร์ที่ 25 ธันวาคม 2566
ในวันอังคารที่ 26 ธันวาคม 2566 เวลา 17.00 นาฬิกา นายสุทิน คลังแสง รัฐมนตรีว่าการกระทรวงกลาโหม จะเป็นประธานเปิดตัวโครงการ “ปีใหม่ ทหารใหม่ โอกาสใหม่“
เพื่อรับสมัครทหารกองเกิน เข้ารับราชการทหารกองประจําการโดยวิธีร้องขอ (กรณีพิเศษ) ด้วยระบบออนไลน์ ประจําปี 2567 ณ ลานอเนกประสงค์ พื้นที่สํานักงานปลัดกระทรวงกลาโหม (ศรีสมาน) ภายในงานจะมีการจัดกิจกรรมต่าง ๆ มากมาย ตั้งแต่เวลา 10.00 – 21.00 นาฬิกา
อาทิ การบริการทางการแพทย์ การแจกยาสามัญประจําบ้าน การบริการตัดผม การฝึกอาชีพขั้นพื้นฐาน การเปิดร้านค้าเพื่อส่งเสริมรายได้ การจําหน่ายสินค้าและอาหารราคาถูก การแสดงศิลปวัฒนธรรม การแสดงและพูดคุยเพื่อแบ่งปันประสบการณ์ของพลทหารกองประจําการ อาทิ ต้าห์อู๋ (พิทยา แซ่ฉั่ว) หนึ่งในสมาชิกวง LAZ1 และ ร้อยโท สมบัติ บัญชาเมฆ หรือ “บัวขาว บัญชาเมฆ” ยอดมวยไทยคนดังแห่งยุค นอกจากนี้ยังได้นํานิทรรศการการแสดงผลงานของกองทัพ และการแสดงดนตรี จากวงดุริยางค์ กองบัญชาการกองทัพไทย กองทัพบก กองทัพเรือ และกองทัพอากาศ มามอบความสุขเพื่อเป็นของขวัญปีใหม่ 2567 ให้กับประชาชนที่มาร่วมงานอีกด้วย
รัฐบาลไทย-ข่าวทำเนียบรัฐบาล-รมว.วธ.เป็นประธานงานประกาศรางวัลภาพยนตร์แห่งชาติ “สุพรรณหงส์ ครั้งที่ ๒๙”
วันจันทร์ที่ 1 มีนาคม 2564
รมว.วธ.เป็นประธานงานประกาศรางวัลภาพยนตร์แห่งชาติ “สุพรรณหงส์ ครั้งที่ ๒๙”
รมว.วธ.เป็นประธานงานประกาศรางวัลภาพยนตร์แห่งชาติ “สุพรรณหงส์ ครั้งที่ ๒๙”
วันอาทิตย์ที่ ๒๘ กุมภาพันธ์ ๒๕๖๔ เวลา ๑๘.๓๐ น. นายวิษณุ เครืองาม รองนายกรัฐมนตรี มอบหมายให้นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานประกาศรางวัลภาพยนตร์แห่งชาติ “สุพรรณหงส์ ครั้งที่ ๒๙” โดยมีนางยุพา ทวีวัฒนะกิจบวร ปลัดกระทรวงวัฒนธรรม นายวิเชียร จันทรโณทัย ผู้ว่าราชการจังหวัดนครราชสีมา นายสมชัย ฉัตรพัฒนศิริ ประธานสมาพันธ์สมาคมภาพยนตร์แห่งชาติ ดร.สรจักร เกษมสุวรรณ เลขาธิการสมาพันธ์สมาคมภาพยนตร์แห่งชาติ คณะกรรมการสมาพันธ์สมาคมภาพยนตร์แห่งชาติ ผู้บริหาร เจ้าหน้าที่ที่เกี่ยวข้อง ผู้กํากับ ดารานักแสดง แขกผู้มีเกียรติ และสื่อมวลชน เข้าร่วมงาน ณ MCC HALL ชั้น ๓ เดอะมอลล์โคราช จังหวัดนครราชสีมา
ทั้งนี้ มีผู้ได้รับรางวัล อาทิ ผู้แสดงสมทบหญิงยอดเยี่ยม ได้แก่ แพรวา สุธรรมพงษ์ จากภาพยนตร์เรื่อง Where We Belong ที่ตรงนั้น มีฉันหรือเปล่า
ผู้แสดงสมทบชายยอดเยี่ยม ได้แก่ จิรายุ ตันตระกูล
จากภาพยนตร์เรื่อง จอมขมังเวทย์ ๒๐๒๐
ผู้แสดงนําหญิงยอดเยี่ยม ได้แก่ ภัณฑิรา พิพิธยากร
จากภาพยนตร์เรื่อง แสงกระสือ
ผู้แสดงนําชายยอดเยี่ยม ได้แก่ ศดานนท์ ดุรงคเวโรจน์ จากภาพยนตร์เรื่อง ดิว ไปด้วยกันนะ
ผู้กํากับภาพยนตร์ยอดเยี่ยม ได้แก่ คงเดช จาตุรันต์รัศมี จากภาพยนตร์เรื่อง Where We Belong ที่ตรงนั้น มีฉันหรือเปล่า
และภาพยนตร์ยอดเยี่ยม ได้แก่ ภาพยนตร์เรื่อง Where We Belong ที่ตรงนั้น มีฉันหรือเปล่า
รัฐบาลไทย-ข่าวทำเนียบรัฐบาล-รมช.สาธิต เผย จ.ชลบุรี พร้อมฉีดวัคซีนเข็มแรก
วันจันทร์ที่ 1 มีนาคม 2564
รมช.สาธิต เผย จ.ชลบุรี พร้อมฉีดวัคซีนเข็มแรก
รัฐมนตรีช่วยว่าการกระทรวงสาธารณสุข ติดตามการฉีดวัคซีนป้องกันโรคโควิด 19 เข็มแรกจังหวัดชลบุรี  สร้างความเชื่อมั่น สร้างภูมิคุ้มกันให้กับประชาชนในพื้นที่  ขับเคลื่อนเศรษฐกิจประเทศ
รัฐมนตรีช่วยว่าการกระทรวงสาธารณสุข ติดตามการฉีดวัคซีนป้องกันโรคโควิด19 เข็มแรกจังหวัดชลบุรี สร้างความเชื่อมั่น สร้างภูมิคุ้มกันให้กับประชาชนในพื้นที่ ขับเคลื่อนเศรษฐกิจประเทศ
วันนี้ (1 มีนาคม 2564) ที่โรงพยาบาลชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 และคณะผู้บริหาร ลงพื้นที่ตรวจเยี่ยมการให้บริการฉีดวัคซีนโควิด 19 เข็มแรกของ จ.ชลบุรี พร้อมให้กําลังใจเจ้าหน้าที่สาธารณสุขด่านหน้าที่ดูแลประชาชน โดยมีนายแพทย์อภิรัต กตัญญุตานนท์ นายแพทย์สาธารณสุขจังหวัดชลบุรีได้รับวัคซีนเข็มแรก
ดร.สาธิตให้สัมภาษณ์ว่า จังหวัดชลบุรีเป็นจังหวัดที่มีสถานที่สําหรับการกักตัวของผู้เดินทางกลับจากต่างประเทศจํานวนมาก มีบุคลากรด่านหน้าที่ปฏิบัติงานจํานวนมากเช่นกัน รวมทั้งมีสถานที่ท่องเที่ยวสําคัญ เช่นพัทยา ที่นักท่องเที่ยวจากต่างประเทศนิยมเดินทางมาท่องเที่ยว เท่าเทียมกับ จ.ภูเก็ต เชียงใหม่ และสุราษฎร์ธานี จังหวัดชลบุรี จึงเป็น1 ใน 4 จังหวัดที่ได้รับวัคซีนป้องกันโรคโควิด 19 สําหรับการขับเคลื่อนเศรษฐกิจด้านการท่องเที่ยวของประเทศ โดยได้รับวัคซีนโควิด 19 แล้วเมื่อวันที่ 27 กุมภาพันธ์ที่ผ่านมา จํานวน 4,720 โดส จัดเก็บไว้ในอุณหภูมิที่เหมาะสม กุล่มเป้าหมายแรกที่จะได้รับ คือบุคลากรทางการแพทย์และสาธารณสุข เจ้าหน้าที่ด่านหน้าที่ต้องดูแลผู้ป่วย ผู้เดินทางจากต่างประเทศในสถานกักกันของรัฐ สร้างความเชื่อมั่น ประชาชนและนักท่องเที่ยว กระตุ้นเศรษฐกิจไทยให้เดินหน้าต่อไป
ดร.สาธิตกล่าวต่อว่า สําหรับกลุ่มเป้าหมายแรกที่จะได้รับเป็นบุคลากรทางการแพทย์ของโรงพยาบาลชลบุรีจํานวน550 คน แบ่งการฉีดออกเป็น 2 วัน ในวันนี้ จะได้รับการฉีดประมาณ 250 คน ส่วนที่เหลือจะได้รับวันต่อไปจนครบ ซึ่ง 1 คนต้องฉีดครบ 2 เข็ม ห่างกันประมาณ 3 สัปดาห์ ส่วนขั้นตอนการฉีด มีความแตกต่างกับที่กระทรวงสาธารณสุขจัดที่สถาบันบําราศนราดูร 8 จุด เมื่อวานนี้ โดยยุบรวมเหลือเพียง 4 จุด แต่มีครบทุกขั้นตอนการปฏิบัติ ไม่ว่าจะเป็นลงทะเบียนก่อนเช็คประวัติ ตรวจสุขภาพ เซ็นใบยินยอมรับความเสี่ยง ฉีดวัคซีน ดูอาการหลังฉีด 30 นาที รับบัตรนัดครั้งต่อไป ครบตามมาตรฐานที่กระทรวงสาธารณสุขกําหนด และถือว่าเป็นการซ้อมระบบ เพื่อเตรียมพร้อมสําหรับฉีดวัคซีนโควิด 19 แก่ประชาชนในระยะต่อไป
ด้านนายแพทย์อภิรัต กตัญญุตานนท์ นายแพทย์สาธารณสุขจังหวัดชลบุรี กล่าวว่า แนวทางการบริหารจัดการวัคซีนโควิด 19 ผ่านมติของคณะกรรมการป้องกันควบคุมโรคติดต่อจังหวัดชลบุรี เนื่องจากจังหวัดชลบุรี รับดูแลผู้เดินทางในState Quarantine มาอย่างต่อเนื่องตั้งแต่เดือนกุมภาพันธ์ 2563 เป็นต้นมา และผู้ป่วยโรคโควิด 19 โดยได้จัดสรรให้กับบุคลากรการแพทย์และสาธารณสุข โรงพยาบาลทุกอําเภอ จํานวน 2,350 คน และช่วงปลายเดือนมีนาคมถึงเมษายน จะมาอีกประมาณ 5 หมื่นโดส จะเริ่มกระจายไปเจ้าหน้าที่อื่น ๆ ที่เป็นกลุ่มเสี่ยง เช่น เจ้าหน้าที่ประจําด่านต่างๆ และเดือนพฤษภาคมจะได้เพิ่มอีกจํานวนมาก เพื่อนําไปฉีดให้ประชากรกลุ่มเสี่ยงต่อไป
********************************1 มีนาคม 2564
*************************
รัฐบาลไทย-ข่าวทำเนียบรัฐบาล-สธ.รับมอบอาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี      (ศูนย์อุบัติเหตุและฉุกเฉิน) รพ.มหาราชนครราชสีมา รองรับผู้ป่วยอุบัติเหตุภาคอีสาน
วันจันทร์ที่ 1 มีนาคม 2564
สธ.รับมอบอาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี      (ศูนย์อุบัติเหตุและฉุกเฉิน) รพ.มหาราชนครราชสีมา รองรับผู้ป่วยอุบัติเหตุภาคอีสาน
ปลัดกระทรวงสาธารณสุข รับมอบอาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี (ศูนย์อุบัติเหตุและฉุกเฉิน) โรงพยาบาลมหาราชนครราชสีมา รับส่งต่อผู้ป่วยอุบัติเหตุในพื้นที่ภาคอีสาน เพิ่มพื้นที่ให้บริการ ลดแออัด ลดรอคอย
วันนี้ (1 มีนาคม 2564) ที่โรงพยาบาลมหาราชนครราชสีมา จ.นครราชสีมา นพ.เกียรติภูมิ วงศ์รจิต ปลัดกระทรวงสาธารณสุข ประธานรับมอบอาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี (ศูนย์อุบัติเหตุและฉุกเฉิน) โรงพยาบาลมหาราชนครราชสีมา พร้อมครุภัณฑ์ทางการแพทย์ โดยมีนายกรกต ธํารงวงศ์สวัสดิ์ รองผู้ว่าราชการจังหวัดนครราชสีมา นพ.พงษ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 และนพ.เกรียงศักดิ์ วัชรนุกูลเกียรติ ผู้อํานวยการโรงพยาบาลมหาราชนครราชสีมา และคณะผู้บริหาร ร่วมพิธี
นายแพทย์เกียรติภูมิกล่าวว่า การก่อสร้างอาคารสมเด็จพระเทพรัตนราชสุดาฯ สยามบรมราชกุมารี เพื่อเพิ่มพื้นที่ให้บริการ ลดแออัด ลดรอคอย เนื่องจากจังหวัดนครราชสีมาเป็นเส้นทางหลักที่ประชาชนเดินทางผ่านไปยังจังหวัดภาคอีสาน และภาคเหนือ โรงพยาบาลมหาราชนครราชสีมา เป็นโรงพยาบาลศูนย์ในภูมิภาคที่มีขนาดที่ใหญ่ที่สุดในสังกัดสํานักงานปลัดกระทรวงสาธารณสุข จํานวนเตียงประมาณ 1,300 เตียง ดูแลรับส่งต่อใน เขตสุขภาพที่ 9 ได้แก่ นครราชสีมา บุรีรัมย์ สุรินทร์ ชัยภูมิ และจังหวัดใกล้เคียง เป็นศูนย์เชี่ยวชาญด้านอุบัติเหตุและฉุกเฉิน โรคหัวใจและหลอดเลือด มะเร็ง หลอดเลือดสมอง ทารกแรกเกิด ปลูกถ่ายอวัยวะ ทําให้มีผู้รับบริการจํานวนมาก มีผู้ป่วยประมาณ 1.1 แสนคนต่อเดือน แบ่งเป็นผู้ป่วยในวันละ 1,600-1,700 คน ผู้ป่วยนอกวันละกว่า 4,300 คน ผู้ป่วยอุบัติเหตุและฉุกเฉินมากถึง 300 รายต่อวัน แนวโน้มเพิ่มขึ้นทุกปี โดยเฉพาะในช่วงเทศกาล
สําหรับอาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี (ศูนย์อุบัติเหตุและฉุกเฉิน) โรงพยาบาลมหาราชนครราชสีมา ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงรับเป็นประธานจัดหาทุนก่อสร้างอาคาร ได้พระราชทานทุนเริ่มต้น 10 ล้านบาท และพระราชทานชื่ออาคารว่า “อาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี (ศูนย์อุบัติเหตุและฉุกเฉิน) โรงพยาบาลมหาราชนครราชสีมา” โดยมีพระเทพวิทยาคม (หลวงพ่อคูณ ปริสุทโธ) และหลวงพ่อกัณหา สุขกาโม เมตตารับเป็นประธานจัดสร้างอาคาร ซึ่งก่อสร้างพร้อมสิ่งอํานวยความสะดวกและครุภัณฑ์ทางการแพทย์ จากเงินบริจาคทั้งหมด 1,398 ล้านบาท เป็นเงินที่ประชาชนร่วมทําบุญผ้าป่าและร่วมบริจาคก่อสร้างอาคาร 748 ล้านบาท และงบที่ได้รับการสนับสนุนจากสํานักงานสลากกินแบ่งรัฐบาล จัดซื้อครุภัณฑ์ที่จําเป็น จํานวน 650 ล้านบาท เป็นอาคารสูง 12 ชั้น ประกอบด้วย ศูนย์อุบัติเหตุ-ฉุกเฉิน ศูนย์ส่องกล้องทางเดินอาหาร ห้องผ่าตัด หอผู้ป่วยบาดแผลไฟไหม้ น้ําร้อน หอผู้ป่วยวิกฤตโรคหัวใจ หอผู้ป่วยวิกฤตทางอุบัติเหตุ หอผู้ป่วยอุบัติเหตุทั่วไป หอผู้ป่วยพิเศษ และลานจอดเฮลิคอปเตอร์ เปิดให้บริการแก่ประชาชน เมื่อวันที่ 24 กุมภาพันธ์ 2564 ที่ผ่านมา
******************************** 1 มีนาคม 2564
รัฐบาลไทย-ข่าวทำเนียบรัฐบาล-​เพิ่มจุดรับลงทะเบียน “เราชนะ” กลุ่มที่ต้องการความช่วยเหลือเป็นพิเศษ
วันจันทร์ที่ 1 มีนาคม 2564
​เพิ่มจุดรับลงทะเบียน “เราชนะ” กลุ่มที่ต้องการความช่วยเหลือเป็นพิเศษ
วันจันทร์ที่ 1 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความคืบหน้าการเปิดจุดรับลงทะเบียนโครงการเราชนะเพิ่มเติม เพื่ออํานวยความสะดวกให้แก่ประชาชนที่ไม่มีสมาร์ทโฟนที่เข้าถึงระบบอินเทอร์เน็ต และกลุ่มที่ต้องการความช่วยเหลือเป็นพิเศษ โดยสามารถนําบัตรประชาชนแบบสมาร์ทการ์ดไปลงทะเบียนได้ที่สาขาและจุดบริการเคลื่อนที่ของธนาคารกรุงไทย กว่า 1,800 แห่งได้แล้ว ยังสามารถลงทะเบียนได้ที่ ธ.ออมสิน ธ.ก.ส. ทุกสาขาทั่วประเทศ สํานักงานคลังจังหวัด สํานักงานสรรพสามิตพื้นที่ สํานักงานสรรพากรพื้นที่ รวมถึงหน่วยรับลงทะเบียนเคลื่อนที่ของกระทรวงมหาดไทยได้ตั้งแต่วันนี้ – 5 มี.ค. 64 ขณะที่ปัจจุบันมีผู้ใช้สิทธิ์โครงการฯ แล้วมากกว่า 28 ล้านคน และมีการจับจ่ายใช้สอยอย่างต่อเนื่อง คิดเป็นเงินหมุนเวียนกว่า 38,500 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นโยบายแห่งชาติด้านยาและการพัฒนาระบบยาปี 63-65
วันจันทร์ที่ 1 มีนาคม 2564
นโยบายแห่งชาติด้านยาและการพัฒนาระบบยาปี 63-65
วันอาทิตย์ที่ 28 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบนโยบายแห่งชาติด้านยาและแผนยุทธศาสตร์การพัฒนาระบบยาแห่งชาติ ปี 2563 - 2565 ภายใต้วิสัยทัศน์ “ประชาชนเข้าถึงยาจําเป็นที่มีคุณภาพอย่างทั่วถึง ใช้ยาสมเหตุผล ประเทศมีความมั่นคงด้านยา อย่างยั่งยืน” ภายใน 20 ปี โดยวางกรอบการดําเนินที่ครอบคลุมการส่งเสริมและพัฒนาทุกภาคส่วนอย่างรอบด้าน เช่น ต้องผ่านการประเมินศักยภาพจากองค์กรระดับสากลอย่างต่อเนื่อง จนถึงปี 2565 /มีมูลค่าการผลิตยาเพิ่มขึ้นอย่างน้อยร้อยละ 10 และจํานวนผลิตภัณฑ์ยานวัตกรรมหรือส่งออกได้รับการอนุญาตอย่างน้อย 30 รายการต่อปี นอกจากนี้ ยังกําหนดให้มีกลไกติดตามผลผ่านคณะกรรมการพัฒนาระบบยาแห่งชาติ เพื่อประกันคุณภาพมาตรฐานและควบคุมยาให้มีประสิทธิภาพ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เสียใจกรณีตำรวจควบคุมฝูงชนเสียชีวิต กำชับดูแลสวัสดิการอย่างเต็มที่
วันจันทร์ที่ 1 มีนาคม 2564
นายกฯ เสียใจกรณีตํารวจควบคุมฝูงชนเสียชีวิต กําชับดูแลสวัสดิการอย่างเต็มที่
นายกฯ เสียใจกรณีตํารวจควบคุมฝูงชนเสียชีวิต กําชับดูแลสวัสดิการอย่างเต็มที่
วันที่ 1 มี.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม แสดงความเสียใจกรณี ร.ต.อ.วิวัฒน์ สินเสริฐ สังกัด สน.ธรรมศาลา ซึ่งไปปฏิบัติหน้าที่ควบคุมฝูงชนในเหตุการณ์การชุมนุม เมื่อวันที่ 28 ก.พ.64 เกิดอาการหัวใจหยุดเต้น และเสียชีวิตในเวลาต่อมา
“นายกรัฐมนตรีรู้สึกเสียใจกับเหตุการณ์ดังกล่าว พร้อมกําชับให้สํานักงานตํารวจแห่งชาติและผู้บังคับบัญชาทุกระดับดูแลสวัสดิการตามระเบียบทางราชการอย่างเต็มที่ และให้กําลังใจไปยังครอบครัวผู้เสียชีวิต ที่สําคัญจะต้องใส่ใจเรื่องสภาพความพร้อมของร่างกายและจิตใจก่อนปฏิบัติหน้าที่ด้วย”
อย่างไรก็ตาม ไม่มีใครอยากให้เกิดกรณีเช่นนี้ขึ้น ไม่ว่าจะเป็นฝ่ายเจ้าหน้าที่หรือผู้ชุมนุมก็ตาม โดยขอให้ผู้ที่จะชุมนุมตระหนักถึงเรื่องนี้ให้มาก ทุกคนมีสิทธิชุมนุมได้แต่ต้องอยู่ภายใต้กฎหมาย และไม่ละเมิดสิทธิผู้อื่นหรือใช้ความรุนแรง หรือยั่วยุให้เกิดความแตกแยกในสังคม รวมทั้งฝากความห่วงใยถึงเจ้าหน้าที่ตํารวจทุกนาย ขอให้ปฏิบัติหน้าที่ด้วยความอดทน ระมัดระวังปฏิบัติตามหลักยุทธวิธีสากล โดยคํานึงถึงความปลอดภัยของพี่น้องประชาชนและตนเองเป็นสําคัญ
รัฐบาลไทย-ข่าวทำเนียบรัฐบาล-รัฐบาลเชิญชวนเอสเอ็มอีขึ้นบัญชีกับ สสว. รับโอกาสเข้าถึงตลาดจัดซื้อจัดจ้างภาครัฐ มูลค่ากว่า 1.3 ล้านล้านบาท พร้อมเดินหน้าปรับปรุงกฎเกณฑ์ภาครัฐ เพิ่มโอกาสให้ผู้ประกอบการขนาดเล็ก
วันจันทร์ที่ 1 มีนาคม 2564
รัฐบาลเชิญชวนเอสเอ็มอีขึ้นบัญชีกับ สสว. รับโอกาสเข้าถึงตลาดจัดซื้อจัดจ้างภาครัฐ มูลค่ากว่า 1.3 ล้านล้านบาท พร้อมเดินหน้าปรับปรุงกฎเกณฑ์ภาครัฐ เพิ่มโอกาสให้ผู้ประกอบการขนาดเล็ก
รัฐบาลเชิญชวนเอสเอ็มอีขึ้นบัญชีกับ สสว. รับโอกาสเข้าถึงตลาดจัดซื้อจัดจ้างภาครัฐมูลค่ากว่า 1.3 ล้านล้านบาท พร้อมเดินหน้าปรับปรุงกฎเกณฑ์ภาครัฐ เพิ่มโอกาสให้ผู้ประกอบการขนาดเล็กแข่งขันได้ เป็นรากฐานสําคัญพัฒนาเศรษฐกิจประเทศ
วันที่ 1 มี.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้ย้ําในหลายวาระว่ารัฐบาลได้ให้ความสําคัญในการสร้างโอกาสทุกด้านแก่ผู้ประกอบการขนาดกลางและขนาดย่อม หรือเอสเอ็มอี ให้มีศักยภาพในการเติบโต เนื่องจากผู้ประกอบการเอสเอ็มอีที่มีอยู่กว่า 3.1 ล้านรายเป็นกลไกสําคัญของเศรษฐกิจ ปัจจุบันมีการจ้างงานทั่วประเทศอยู่กว่า 12 ล้านคน และยังเป็นแหล่งพัฒนานวัตกรรมใหม่ ๆ
ล่าสุดได้มีการออกกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ. 2563 มีผลบังคับใช้เมื่อวันที่ 22 ธ.ค. 2563 กฎหมายฉบับนี้จะเอื้อให้เอสเอ็มอีสามารถเข้าถึงตลาดการจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปีได้มากยิ่งขึ้น เนื่องจากกฎหมายได้กําหนดให้หน่วยงานภาครัฐจัดซื้อจัดจ้างสินค้าหรือบริการของเอสเอ็มอีที่ขึ้นบัญชีไว้กับสํานักงานส่งเสริมวิสาหกิจขนาดกลางและขนาดย่อม (สสว.) ในวงเงินไม่น้อยกว่า 30% ของงบประมาณจัดซื้อจัดจ้างพัสดุที่อยู่ในบัญชีรายชื่อดังกล่าว
น.ส.ไตรศุลี กล่าวว่า รัฐบาลจึงอยากขอเชิญชวนผู้ประกอบการเอสเอ็มอีทั่วประเทศ ขึ้นบัญชีผู้ประกอบการและรายการสินค้าและบริการในระบบที่ สสว. จัดทําขึ้น ผ่านเว็บไซต์ www.thaismegp.com ตั้งแต่บัดนี้เป็นต้นไป โดยผู้ประกอบการที่ลงทะเบียนได้นั้น ครอบคลุมทั้งที่เป็นนิติบุคคล บุคคลธรรมดา หรือวิสาหกิจชุมชน มีคุณสมบัติเป็นไปตามนิยามเอสเอ็มอีที่ สสว. กําหนด คือ หากอยู่ในภาคการผลิต จะต้องมีรายได้ไม่เกิน 500 ล้านบาทต่อปี ส่วนภาคการค้าและบริการ จะต้องมีรายได้ไม่เกิน 300 ล้านบาทต่อปี
“เมื่อขึ้นบัญชีกับ สสว.แล้ว จะช่วยให้ผู้ประกอบการเอสเอ็มอีเข้าถึงตลาดจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปี เข้าถึงการจัดซื้อจัดจ้างของหน่วยงานรัฐในแต่ละจังหวัดได้ง่ายขึ้น รวมถึงสามารถแข่งขันกับรายใหญ่ได้ด้วยแต้มต่อ 10% ในการแข่งราคาด้วยวิธีอี-บิดดิ้ง ด้วย” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า การขึ้นทะเบียนผ่านระบบที่ สสว. พัฒนาขึ้นที่ www.thaismegp.com นั้น จะเป็นการกรอกข้อมูลส่วนบุคคล พร้อมแนบหลักฐานการจัดตั้งธุรกิจ ได้แก่ สําเนาหนังสือรับรองการจดทะเบียนนิติบุคคล/ทะเบียนพาณิชย์ หรือหลักฐานการจดทะเบียนกับหน่วยงานราชการ เอกสารแสดงรายได้ ได้แก่ งบการเงินปีล่าสุด /เอกสารหรือหลักฐานแสดงรายได้ เช่น แบบแสดงรายการภาษีเงินได้บุคคลธรรมดา และรอรับ sms แจ้ง Username และ Password เพื่อเพิ่มรายละเอียดและรูปภาพในระบบ
“รัฐบาลเชื่อว่าแนวทางนี้จะเปิดโอกาสให้เอสเอ็มอีเข้มแข็งและเติบโตได้มากขึ้น สามารถแข่งขันกับรายใหญ่ได้ ซึ่งในระยะต่อไปจะยังคงมีการปรับปรุงกฎเกณฑ์ต่าง ๆ ที่ยังเป็นอุปสรรคเพื่อสนับสนุนและเพิ่มโอกาสให้เอสเอ็มอีอย่างต่อเนื่อง ให้เป็นผู้ประกอบการที่เป็นฐานรากที่สําคัญของเศรษฐกิจทั้งในแง่ของการเป็นแหล่งจ้างงานและผู้พัฒนานวัตกรรมใหม่ ๆ ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-พลเอก ประวิตร รองนายกรัฐมนตรี ชง พ.ร.บ. การเปลี่ยนแปลงสภาพภูมิอากาศ ยกระดับการ ดําเนินงานของไทย
วันจันทร์ที่ 1 มีนาคม 2564
พลเอก ประวิตร รองนายกรัฐมนตรี ชง พ.ร.บ. การเปลี่ยนแปลงสภาพภูมิอากาศ ยกระดับการ ดําเนินงานของไทย
พลเอก ประวิตร รองนายกรัฐมนตรี ชง พ.ร.บ. การเปลี่ยนแปลงสภาพภูมิอากาศ ยกระดับการ ดําเนินงานของไทย
วันนี้ (1 มีนาคม 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงที่เกี่ยวข้องในสังกัดกระทรวงฯ ร่วมประชุมคณะกรรมการนโยบาย
การเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ ผ่านสื่ออิเล็กทรอนิกส์ ณ ห้องประชุม 301 ตึกบัญชาการ 1 ทําเนียบรัฐบาล และห้องประชุม 202 ชั้น 2 อาคารกระทรวงทรัพยากรธรรมชาติและสิ่งแวดล้อม ทั้งนี้ ที่ประชุมได้รับทราบการติดตามผลการดําเนินงานตามมติคณะกรรมการนโยบาย
การเปลี่ยนแปลงสภาพภูมิอากาศแห่งชาติ ระหว่างปี พ.ศ. 2563 - ปัจจุบัน อีกทั้งมีมติเห็นชอบการประชุมที่สําคัญ ดังนี้
1.เห็นชอบต่อสาระสําคัญของ (ร่าง)
พระราชบัญญัติการเปลี่ยนแปลงสภาพภูมิอากาศ พ.ศ. .... และ (ร่าง) กรอบหลักการกฎหมายลําดับรองตามที่เสนอ และให้เสนอคณะรัฐมนตรี เพื่อพิจารณาเห็นชอบต่อไป
2.
เห็นชอบให้ปรับปรุงองค์ประกอบในคณะอนุกรรมการการเปลี่ยนแปลงสภาพภูมิอากาศ ด้านการประสานท่าทีเจรจาและความร่วมมือระหว่างประเทศ
3.
เห็นชอบต่อร่างข้อตกลงความร่วมมือระหว่างกระทรวงทรัพยากรธรรมชาติและ
สิ่งแวดล้อม กับสถานเอกอัครราชทูตราชอาณาจักรเนเธอร์แลนด์ประจําประเทศไทย
ว่าด้วยความร่วมมือด้านการจัดการสิ่งแวดล้อม
การเปลี่ยนแปลงสภาพภูมิอากาศ และเศรษฐกิจหมุนเวียน และให้เสนอคณะรัฐมนตรี เพื่อพิจารณาเห็นชอบต่อไป
รัฐบาลไทย-ข่าวทำเนียบรัฐบาล-พันธบัตรเพื่อความยั่งยืน (Sustainability Bond) ของรัฐบาลไทย คว้ารางวัลระดับภูมิภาคอีกครั้ง
วันจันทร์ที่ 1 มีนาคม 2564
พันธบัตรเพื่อความยั่งยืน (Sustainability Bond) ของรัฐบาลไทย คว้ารางวัลระดับภูมิภาคอีกครั้ง
พันธบัตรเพื่อความยั่งยืน (Sustainability Bond) ของรัฐบาลไทยได้รับรางวัล Roll of Honour สาขา Regional Awards: Domestic Bond ในการจัดอันดับ IFR Asia Awards 2020 จาก IFR Asia ซึ่งเป็นนิตยสารด้านตลาดเงินและตลาดทุนชั้นนําของภูมิภาคเอเชีย
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า พันธบัตรเพื่อความยั่งยืน (Sustainability Bond) ของรัฐบาลไทยได้รับรางวัล Roll of Honour สาขา Regional Awards: Domestic Bond ในการจัดอันดับ IFR Asia Awards 2020 จาก International Financing Review Asia (IFR Asia) ซึ่งเป็นนิตยสารด้านตลาดเงินและตลาดทุนชั้นนําของภูมิภาคเอเชีย
รางวัลดังกล่าวนับเป็นรางวัลที่ 4 จากการออกพันธบัตรเพื่อความยั่งยืน (Sustainability Bond) ของรัฐบาลไทย โดยก่อนหน้านี้ พันธบัตรรัฐบาลเพื่อความยั่งยืนได้คว้า 3 รางวัลจากนิตยสาร The Asset ได้แก่ รางวัล Thailand’s Best Sustainable Bond และรางวัล Thailand’s Best Issuer for Sustainable Finance ในการจัดอันดับ Triple A Country Awards 2020 และรางวัล Best Sustainability Bond ระดับภูมิภาค ในการจัดอันดับ Deals of the Year – Triple A Sustainable Capital Markets Regional Awards 2020
กระทรวงการคลัง โดยสํานักงานบริหารหนี้สาธารณะ (สบน.) เริ่มออกพันธบัตรรัฐบาลเพื่อความยั่งยืน (Sustainability Bond) ครั้งแรกในปีงบประมาณ พ.ศ. 2563 เพื่อนําเม็ดเงินระดมทุนที่ได้ไปใช้ในโครงการเพื่อการพัฒนาทางด้านสิ่งแวดล้อมและสังคม อันได้แก่ โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) และโครงการช่วยเหลือ เยียวยา และบรรเทาความเดือดร้อนแก่ผู้ได้รับผลกระทบจากการแพร่ระบาดของเชื้อไวรัสโคโรนาสายพันธุ์ใหม่ 2019 (Covid-19) ซึ่งในปัจจุบันพันธบัตรรัฐบาลเพื่อความยั่งยืน (Sustainability Bond) มีวงเงินคงค้างอยู่ที่ 65,000 ล้านบาท และ สบน. มีแผนที่จะดําเนินการออกอย่างต่อเนื่องให้มียอดเงินคงค้างขั้นต่ําอยู่ที่ 100,000 ล้านบาท เพื่อสร้างสภาพคล่องให้แก่พันธบัตรและสนับสนุนการระดมทุนอย่างยั่งยืน
ในการนี้ สบน. ขอขอบคุณนักลงทุนและผู้มีส่วนเกี่ยวข้องที่เข้ามามีส่วนร่วมให้ประเทศไทยได้รับรางวัลในครั้งนี้ โดยคาดหวังเป็นอย่างยิ่งว่าการออกพันธบัตรเพื่อความยั่งยืน (Sustainability Bond) ของรัฐบาลไทยจะเป็นการส่งเสริมให้ทุกภาคส่วนมีความรับผิดชอบในการระดมทุนที่มีส่วนในการแก้ปัญหาด้านสิ่งแวดล้อมและสังคม ตลอดจนมีส่วนร่วมในการผลักดันประเทศไทยให้บรรลุเป้าหมายการพัฒนาอย่างยั่งยืนทั้ง 17 ด้าน (Sustainable Development Goals) ขององค์การสหประชาชาติต่อไป
สํานักพัฒนาตลาดตราสารหนี้ สํานักงานบริหารหนี้สาธารณะ
โทร 02-271-7999 ต่อ 5817 และ 5806
รัฐบาลไทย-ข่าวทำเนียบรัฐบาล-การประชุมหารือระหว่างผู้บริหารกระทรวงอุตสาหกรรมและหน่วยงานที่เกี่ยวข้อง
วันจันทร์ที่ 1 มีนาคม 2564
การประชุมหารือระหว่างผู้บริหารกระทรวงอุตสาหกรรมและหน่วยงานที่เกี่ยวข้อง
ปลัดกระทรวงอุตสาหกรรม เป็นประธานการประชุมหารือระหว่างผู้บริหารกระทรวงอุตสาหกรรมและหน่วยงานที่เกี่ยวข้อง
วันนี้ (1 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือระหว่างผู้บริหารกระทรวงอุตสาหกรรมและหน่วยงานที่เกี่ยวข้อง เพื่อพิจารณาการมอบหมายการปฏิบัติงานให้ผู้ตรวจราชการกระทรวงอุตสาหกรรม ในด้านต่าง ๆ อาทิ ระบบกํากับติดตามงานของสํานักงานอุตสาหกรรมจังหวัด ตามพระราชบัญญัติการอํานวยความสะดวกในการพิจารณาการอนุญาตของทางราชการ รวมทั้งแผนการตรวจกํากับเรื่องร้องเรียนและโครงการสําคัญของกระทรวงอุตสาหกรรมในปี 2564 ตาม Agenda โดยมีนางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันท์ ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม รักษาการในตําแหน่งผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม เข้าร่วมประชุม นอกจากนี้ยังมีนายบรรจง สุกรีฑา ผู้ตรวจราชการกระทรวงอุตสาหกรรมและหน่วยงานที่เกี่ยวข้องเข้าร่วมประชุมผ่านโปรแกรม ZOOM ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ธอส. ส่งมอบรถรับ-ส่งนักเรียน ช่วยเหลือเยาวชนในความอุปถัมภ์ของวัดห้วยปลากั้ง จ.เชียงราย
วันจันทร์ที่ 1 มีนาคม 2564
ธอส. ส่งมอบรถรับ-ส่งนักเรียน ช่วยเหลือเยาวชนในความอุปถัมภ์ของวัดห้วยปลากั้ง จ.เชียงราย
ธอส.ส่งมอบรถรับ-ส่งนักเรียนในความอุปถัมภ์ของวัดห้วยปลากั้ง จ.เชียงราย ด้วยงบประมาณสนับสนุน 705,000 บาท เพื่อใช้เป็นยานพาหนะที่มีประสิทธิภาพ ใช้งานได้อย่างปลอดภัยในการนํานักเรียนเดินทางไปโรงเรียน โรงพยาบาล กิจกรรมทัศนศึกษา หรือสถานที่อื่นๆ
เชียงราย : ธนาคารอาคารสงเคราะห์ ส่งมอบรถรับ-ส่งนักเรียนในความอุปถัมภ์ของ วัดห้วยปลากั้ง จังหวัดเชียงราย ด้วยงบประมาณสนับสนุน 705,000 บาท เพื่อใช้เป็นยานพาหนะที่มีประสิทธิภาพ ใช้งานได้อย่างปลอดภัยในการนํานักเรียนเดินทางไปโรงเรียน โรงพยาบาล กิจกรรมทัศนศึกษา หรือสถานที่อื่น ๆ เพื่อประโยชน์ในการเรียนรู้หรือดํารงชีวิตของเด็ก ตามนโยบายความรับผิดชอบต่อสังคมและสิ่งแวดล้อม หรือ CSR ของธนาคาร
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) นําคณะผู้บริหาร และผู้ปฏิบัติงานของธนาคาร จัดพิธีส่งมอบรถรับ-ส่งนักเรียนในความอุปถัมภ์ของวัดห้วยปลากั้ง ตําบลริมกก อําเภอเมือง จังหวัดเชียงราย โดยมีพระไพศาลประชาทร วิ. (พบโชค ติสฺสวํโส) เจ้าอาวาสวัดห้วยปลากั้ง ร่วมในพิธี ซึ่งทางวัดจะนํารถไปใช้ในการรับ-ส่งนักเรียนเดินทางไปโรงเรียน โรงพยาบาล กิจกรรมทัศนศึกษา หรือสถานที่อื่น ๆ เพื่อประโยชน์ในการเรียนรู้ และพัฒนาคุณภาพชีวิตของเด็กนักเรียนในความอุปถัมภ์ของวัดห้วยปลากั้ง รวมประมาณ 1,000 คน ส่วนใหญ่เป็นเด็กชาวชนเผ่า และเป็นเด็กกําพร้าถึงร้อยละ 90 ที่เหลือเป็นเด็กยากจน พ่อแม่มีรายได้น้อย ไม่สามารถเลี้ยงดูบุตรได้ ให้ได้รับโอกาสทางการศึกษาและมีชีวิตความเป็นอยู่ที่ดี ธนาคารจึงให้การสนับสนุนงบประมาณในการดําเนินการจัดหารถรับ-ส่งนักเรียนในครั้งนี้ ซึ่งเป็นรถบรรทุก 6 ล้อ มูลค่า 705,000 บาท ซึ่งหลายปีก่อนหน้านี้ ธนาคารได้สนับสนุนงบประมาณก่อสร้างอาคารหอพัก 3 ชั้น จํานวน 28 ห้อง พบโชคเจริญธรรม สําหรับเด็กหญิงตั้งแต่ระดับอนุบาลจนถึงมัธยมและอาชีวะรวมกว่า 200 คนไปแล้ว นับเป็นอีกหนึ่งกิจกรรม “การให้” ที่ ธอส. ได้มีส่วนร่วมในการแสดงความรับผิดชอบต่อสังคม ด้วยการสร้างอนาคตที่ดีให้กับเยาวชนที่จะเติบโตอย่างมีคุณภาพ และเป็นกําลังสําคัญให้กับประเทศต่อไป
ทั้งนี้ ธอส. มีภารกิจในการสนับสนุนสินเชื่อเพื่อที่อยู่อาศัยแก่ประชาชน โดยเฉพาะกลุ่มผู้มีรายได้น้อย และปานกลาง ให้มีที่อยู่อาศัยเป็นของตนเอง ตามพันธกิจ “ทําให้คนไทยมีบ้าน” ตลอดระยะเวลากว่า 67 ปี ธนาคารสร้างโอกาสให้คนไทยได้มีที่อยู่อาศัยเป็นของตนเองมาแล้วมากกว่า 3.7 ล้านครอบครัว ควบคู่ไปกับการให้ความสําคัญกับการดําเนินงานด้านความรับผิดชอบต่อสังคมและสิ่งแวดล้อม หรือ CSR ของธนาคาร ทั้งทางด้านที่อยู่อาศัย ด้านการศึกษา ด้านสังคมและสิ่งแวดล้อม ด้านส่งเสริมสถาบันพระมหากษัตริย์/ศาสนา/ศิลปวัฒนธรรม และด้านกีฬา โดยคํานึงถึงการมีส่วนร่วมของชุมชน และการปลูกจิตอาสาช่วยเหลือสังคมของผู้ปฏิบัติงานภายในองค์กร รวมทั้งการสร้างความสัมพันธ์ที่ดีระหว่างชุมชน และสร้างสังคมไทยให้มีคุณภาพชีวิตที่ดีและเติบโตอย่างยั่งยืน
รัฐบาลไทย-ข่าวทำเนียบรัฐบาล-การท่าเรือแห่งประเทศไทยจัดการแข่งขันเดิน - วิ่งการกุศล “การท่าเรือ มินิมาราธอน 2021”
วันศุกร์ที่ 26 มีนาคม 2564
การท่าเรือแห่งประเทศไทยจัดการแข่งขันเดิน - วิ่งการกุศล “การท่าเรือ มินิมาราธอน 2021”
“การท่าเรือ มินิมาราธอน 2021” ครั้งที่ 9 ประจําปี 2564  จัดขึ้นในโอกาสวันคล้ายวันสถาปนา กทท. ครบรอบ 70 ปี ในวันอาทิตย์ที่ 16 พฤษภาคม 2564 ณ อาคารที่ทําการ กทท. รายได้หลังหักค่าใช้จ่ายมอบให้มูลนิธิโรงพยาบาลสมเด็จพระยุพราช เพื่อดําเนินกิจกรรมสาธารณกุศล
รายละเอียดการจัดแข่งขันฯ ดังนี้
1. เส้นทางการวิ่ง มีจุดเริ่มต้น ณ อาคารที่ทําการ กทท. โดยวิ่งผ่านเข้าสู่เส้นทางการขนส่งทางน้ําเลียบแม่น้ําเจ้าพระยาบนทัศนียภาพคุ้งบางกระเจ้า ซึ่งเป็นเส้นทางที่สวยงามที่สุดในกรุงเทพฯ เริ่มตั้งแต่เวลา 04.00 - 08.30 น.
2. การแข่งขันแบ่งออกเป็น 2 ประเภท ได้แก่
- เดิน - วิ่ง เพื่อสุขภาพ (FUN RUN) ระยะทาง 5.3 กิโลเมตร ปล่อยตัวเวลา 06.00 น.
- มินิมาราธอน (MINI MARATHON) ระยะทาง 10.25 กิโลเมตร ปล่อยตัวเวลา 05.45 น.
3. ผู้สมัครประเภท FUN RUN และ MINI MARATHON 500 บาท จะได้รับ
- เบอร์วิ่งติดหน้าอก
- เสื้อที่ระลึกคอกลมเขียวฟ้า
- หมวกที่ระลึก (หมวกไวเซอร์)
- เหรียญที่ระลึก (หลังจากเข้าเส้นชัย)
4. ผู้สมัครประเภท VIP 1,000 บาท จะได้รับ
- เบอร์ติดหน้าอก
- เสื้อที่ระลึกโปโลสีเหลืองทอง
- หมวกที่ระลึก (หมวกไวเซอร์)
- เหรียญที่ระลึก (หลังจากเข้าเส้นชัย)
- ถ้วยรางวัลประเภท (VIP) (หลังจากเข้าเส้นชัย)
ทั้งนี้ ผู้สนใจสามารถสมัครได้ระหว่างวันที่ 19 - 23 เมษายน 2564 เวลา 09.00 - 16.00 น. และวันที่ 24 เมษายน 2564 เวลา 09.00 - 13.00 น. ณ กทท. อาคาร บี ชั้น 2 ห้องนิทรรศการ สอบถามรายละเอียดเพิ่มเติมได้ที่ 08 6787 9168 และ 08 7798 4866
รัฐบาลไทย-ข่าวทำเนียบรัฐบาล-สธ.ชวนฉีดวัคซีนโควิดเพื่อชาติ ฉีดเร็วฉีดมากจะเปิดประเทศได้เร็ว
วันศุกร์ที่ 26 มีนาคม 2564
สธ.ชวนฉีดวัคซีนโควิดเพื่อชาติ ฉีดเร็วฉีดมากจะเปิดประเทศได้เร็ว
ปลัดกระทรวงสาธารณสุขเผยการฉีดวัคซีนโควิด 19 เป็นไปตามเป้าหมาย ขอความร่วมมือประชาชนฉีดวัคซีนเพื่อชาติ หากครอบคลุมร้อยละ 60 ของประชากรเป้าหมาย จะเปิดประเทศได้ ฟื้นธุรกิจและการท่องเที่ยวได้รวดเร็วขึ้น
วันนี้ (26 มีนาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงความสําคัญของวัคซีนโควิด 19 ว่า ขณะนี้กระทรวงสาธารณสุขได้จัดสรรและกระจายวัคซีนโควิด 19 ไปยังพื้นที่เป้าหมาย เพื่อฉีดให้แก่กลุ่มเป้าหมายตามแผนที่วางไว้แล้ว ซึ่งจังหวัดต่างๆ ที่ได้รับวัคซีนสามารถดําเนินการฉีดวัคซีนได้ตามเป้าหมาย จ.สมุทรสาคร ซึ่งได้รับวัคซีนจํานวนมากเป็นจังหวัดแรก ๆ เนื่องจากเป็นต้นทาง
การระบาดในระลอกใหม่ ก็ได้ฉีดครบในเข็มที่ 1 ขอให้มารับวัคซีนเข็มที่สองตามนัด เพื่อกระตุ้นภูมิคุ้มกัน
ทั้งนี้ รัฐบาลมีความต้องการในการเปิดประเทศ ซึ่งการเปิดประเทศได้จําเป็นจะต้องมีความปลอดภัย โดยเฉพาะประชาชนภายในประเทศ ซึ่งการฉีดวัคซีนในระดับบุคคล คนนั้นจะมีความปลอดภัยอยู่แล้ว แต่ถ้าจะให้เกิดภูมิคุ้มกันในระดับประเทศหรือระดับจังหวัดต้องมีจํานวนผู้ได้รับวัคซีนประมาณร้อยละ 60 ของประชากรในพื้นที่
“เราจึงต้องขอความร่วมมือของประชาชนต่อในเรื่องของวัคซีนโควิด 19 ซึ่งการระบาดระลอกแรกใช้มาตรการอยู่บ้านหยุดเชื้อเพื่อชาติ ครั้งนี้จึงขอความร่วมมือประชาชนร่วมกันฉีดวัคซีนเพื่อชาติอีกครั้ง ถ้าเราฉีดวัคซีนได้ถึงร้อยละ 50-60 ของประชากร ก็จะสามารถเปิดประเทศได้อย่างปลอดภัย การทําธุรกิจ การท่องเที่ยวก็เดินหน้าได้ ประเทศไทยก็จะฟื้นตัวได้อย่างรวดเร็ว” นายแพทย์เกียรติภูมิกล่าว
นายแพทย์เกียรติภูมิกล่าวต่อว่า ขอให้ประชาชนไม่ต้องกังวลเรื่องความปลอดภัย เนื่องจากวัคซีนโควิด 19 ที่พิจารณานํามาใช้กับคนไทย ต้องเป็นวัคซีนที่ดี มีคุณภาพ มีความปลอดภัย และเหมาะสมกับคนไทย ขณะนี้มีการจัดหาวัคซีนโควิด 19 แล้วรวมกว่า 73 ล้านโดส ประกอบด้วย ซิโนแวค 2 ล้านโดส อยู่ระหว่างเจรจาจัดซื้ออีก5 ล้านโดส และแอสตร้าเซนเนก้า 61 ล้านโดส และจะได้รับจากบริษัทแอสตร้าเซนเนก้า ประเทศไทย จํากัด อีก 5 ล้านโดส จึงมั่นใจว่ามีวัคซีนเพียงพอสําหรับทุกคนในประเทศที่จําเป็นต้องได้รับการฉีด
*********************** 26 มีนาคม 2564